Luis Villafuerte, Sr.

Si Luis "Louie" Robredo Villafuerte, Sr.  (Agosto 29, 1935 - Septyembre 8, 2021Ex-Camarines Sur gov and congressman Luis Villafuerte Sr. dies Manila Times. Kinua 09-09-21.) sarong Bikolanong politiko asin nagin gobernador kan Camarines Sur sa laog nin Kinseng (15) taon asin representante kan ikatulong distrito kan Camarines Sur sa Kamara de Representantes kan Filipinas. Agom niya si Nelly Favis Villafuerte asin aki ninda an nagin man gobernador kan Camarines Sur asin ngunyan representante kan ikaduwang distrito kan Camarines Sur na si Luis Raymond Villafuerte, Jr.; siring man, mga makuapo ang dating gobernador kan probinsya asin ngunyan representante kan ikalimang distrito kan probinsya na si Miguel Luis Villafuerte, asin an presenteng gobernador kan Camarines Sur na si Vincenzo Renato Luigi Villafuerte. 

Siya nagin gobernador kan Camarines Sur sa apat na peryodo poon 1986 - 1992 asin 1995 - 2004, alagad sa eleksyon kan 2013 siya nadaog sa kandidatura pagka-gobernador kan probinsya kun sain an guminana iyo an makuapo niyang si Miguel Luis Villafuerte.

Bago kaini, siya nagin man Ministro kan Trade and Industry kan panahon nin administrasyon ni Presidente Ferdinand Marcos asin tagapamayo kan  Presidential Commission for Government Reorganization sa irarom kan gobyernong transisyon ni Corazon Aquino. Nagin man siyang presidente kan Kabalikat ng Mamayang Pilipino (KAMPI) na alyado ki presidente Gloria Macapagal-Arroyo alagad kan eleksyon 2010, siya nagkampi na sa Partido Nacionalista asin saiyang suportado sa kandidatura sa pagka-presidente iyo si Manuel Villar, Jr.

Karera

Si Villafuerte Sr., nagsirbe sa banwaan nin sobra sa apat na pulong (40) taon. Sa laog nin 15 taon siya nagtukaw bilang gobernador kan Camarines Sur. Siya nagsirbe man sa tolong termino komo kongresista kan Camarines Sur, poon 2004 abot 2013.Ex-CamSur rep. Luis Villafuerte Sr. 86 passes away. Philippine Daily Inquirer. Kinua 09-09-21.

Si Villafuerte Sr. nag'ama nin 67 bill na napasar komo ley. Saro kaini iyo House Bill (HB) 0063, na nagin ley bilang Akta Republika 10157 "Institutionalizing the Kindergarten Education Into the Basic Education System," na obligado sa lambang aki mag'agi ngona sa "preparatory schooling" bago magtongtong sa Grade I.

Mga gawad

Si Villafuerte, Sr. nagkamit kan mga minasunod gawad:

 The President Carlos P. Garcia Gold Medallion, 
 The President Ramon Magsaysay Gold Medal Award, asin an
 President Manuel Roxas Gold Medal Award

Interes sa kultura
Si Villafuerte iyo an kagtugdas kan Bicol Heritage Foundation, Inc. na an katuyohan magpalakop asin magpabaskog kan Kulturang Bikolnon, asin ini iyo man an nagbungsod kan pinaka-enot na Bicol Music Festival kan Agosto 15, 1982. An saiyang Foundation nagpaluwas naman nin mga plaka, asin mga CD nin mga kantang Bikol.

Kagadanan

Nagadan si Villafuerte sa edad na 86 sa St. Luke's Hospital sa Taguig City. Inilubong siya kan Septyembre 11, 2021 sa Manila Memorial Park, Sucat, Paranaque.

Si Villafuerte Sr. nagtalikod sa kinaban walat an agom niyang si Nelly, saiyang mga aki na sinda LRay, Mariano Jose, Mylene, Lalaine, Maria Rita, Lori Lisa asin saiyang mga makuapo. Former CamSur congressman Luis Villafuerte Sr. dies at 86. GMA Networkt. Kinua 09-14-21.

Kataytayan nin ladawan

Mga panluwas na takod
 TOYM Awardees


 Toltolan 

Villafuerte, Luis Sr.
Kategorya:Mga politiko
Kategorya:Mga kongresista kan Filipinas
Kategorya:Mga gobernador probinsyal kan Filipinas
Kategorya:Mga Representante kan Camarines Sur sa Kongreso kan Filipinas